বন্ধুরা! আজ থেকে প্রায় চার হাজার বছর আগে মক্কার নিকটবর্তী মিনায় ঘটে যাওয়া কোরবানির সেই ঘটনার দিকে দৃষ্টি ফিরালে এমন অনেক কিছু আমাদের সামনে উদ্ভাসিত হয়, যা মানবমন্ডলীর জন্য অন্যতম মহান দৃষ্টান্ত হয়ে থাকবে। মিনায় পিতা ইবরাহিম এবং পুত্র ইসমাইল আ:-এর আল্লাহর ওপর আস্থা, বিশ্বাস এবং নির্ভরতার বাস্তব যে দৃষ্টান্ত উপস্থাপিত হয় তার মাধ্যমেই একজন হয়েছেন মুসলিম জাতির পিতা, আর একজন হয়েছেন প্রথম বিশুদ্ধ আরবিভাষী মানুষ এবং দু’জনই হয়েছেন মহান আল্লাহর মনোনীত নবী।